ZŠ s MŠ Oščadnica 1374, 023 01

**Plán práce školského podporného tímu**

**na školský rok 2023/2024**

Koordinátor ŠPT: Mgr. Martina Kučáková

**Plán práce školského podporného tímu na školský rok 2023/2024**

**Hlavné úlohy ŠPT v ZŠ:**

1. Koordinovať rozvoj inkluzívneho vzdelávania, implementovať princípy inklúzie a multidisciplinárneho prístupu. Podporovať rozvoj inkluzívneho vzdelávania prostredníctvom realizácie opatrení v akčnom pláne.
2. Podporovať potrebu zabezpečenia bezbariérovosti škôl a zapojiť sa do výzvy k riešeniu danej problematiky bezbariérovosti prostredia.
3. Poskytovať metodickú podporu pedagogickým zamestnancom školy. Sledovať klímu v pedagogickom kolektíve. Vytvárať klímu školy pre vzájomnú spoluprácu, šíriť myšlienky vzájomného rešpektu, podpory a spolupráce, rozvíjať schopnosti nenásilnej komunikácie, akceptácie odlišností a eliminovať prejavy intolerancie a nenávisti.
4. Organizovať a zabezpečovať v spolupráci s pedagogickými zamestnancami preventívne programy a depistáže v rámci pôsobnosti školy. V záujme podpory duševného zdravia iniciovať a spolupodieľať sa na realizácii podporných aktivít rozmanitého charakteru.
5. Vykonávať orientačnú individuálnu diagnostiku žiakov v rámci odborných profesií zastúpených v ŠPT, v závislosti od individuálnych ťažkostí a špecifických potrieb jednotlivcov. Pedagogickú diagnostiku orientovať predovšetkým na zohľadňovanie silných stránok žiaka, identifikovanie prekážok a nerovností vo výchove a vzdelávaní a ich následné odstraňovanie. Vykonávať diagnostiku klímy v školských triedach a spolupracovať s pedagogickými zamestnancami na jej optimalizácii.
6. Poskytovať súčinnosť zariadeniam poradenstva a prevencie, s ktorými škola spolupracuje, a ďalším externým subjektom /sociálna kuratela, pedopsychiater, neurológ, klinický logopéd, terapeut a pod./ pri podpore žiakov a ich zákonných zástupcov v oblasti výchovy a vzdelávania. Pripravovať podklady na vyšetrenie žiakov. V oblasti detekcie a znižovania prípadnej segregácie istej skupiny žiakov pracovať s metodickým materiálom metodiky desegregácie.
7. Poskytovať odbornú starostlivosť /poradenstvo, individuálne a skupinové intervencie/ nielen žiakom so špeciálnymi vzdelávacími potrebami, ktorí školu navštevujú, ale aj všetkým žiakom školy so zreteľom na ich individuálne výchovno-vzdelávacie potreby, podporovať ich aktívne zapojenie do výchovno-vzdelávacích činností. Spolupodieľať sa na vytváraní a aktualizácii IVP.
8. Poskytovať poradenstvo a metodickú podporu v oblasti výchovy a vzdelávania zákonným zástupcom a rodinám.
9. Spolupodieľať sa na vytváraní a aktualizácii školského vzdelávacieho programu, školského poriadku a ich aplikácii v praxi.
10. Zúčastňovať sa na zápise detí do prvých ročníkov ZŠ. Monitorovať stav adaptácie žiakov na školské prostredie /1., 5. ročník základnej školy/ a nových žiakov školy. Prostredníctvom intervenčných programov podporovať primeranú adaptáciu týchto žiakov na prostredie školy, resp. zmeny vo vyučovacom procese žiakov súvisiace s prechodom na II. stupeň ZŠ.
11. V záujme odborného rastu a skvalitnenia podporných služieb sa zúčastňovať na odborných podujatiach. Dopĺňať a aktualizovať odborné vedomosti v kontexte aktuálnych vedeckých trendov a aplikovať ich vo svojej činnosti.
12. Vytvárať spisovú dokumentáciu žiakov v starostlivosti členov ŠPT.
13. Pravidelne sa zúčastňovať na zasadnutiach pedagogickej rady školy s cieľom informovať o realizovaných podporných aktivitách ŠPT a pracovných porád organizovaných vedením školy.

**Časový harmonogram práce**

1. **polrok školského roka**

Jednorázové aktivity školského podporného tímu

* Uskutočniť úvodné stretnutie členov ŠPT.
* Zúčastniť sa na zasadnutí pedagogickej rady.
* Vypracovať plán práce ŠPT na školský rok 2023/2024.
* Vypracovať zoznam žiakov vyžadujúcich špecifickú starostlivosť podporného tímu, prípadne cielenú intervenciu.
* Vypracovať zoznam integrovaných žiakov.
* Oboznámiť pedagógov s ťažkosťami žiakov so ŠVP prejavujúcimi sa vo výchovno-vzdelávacom procese, spolupracovať pri tvorbe individuálneho vzdelávacieho programu.
* Zmapovať sociálnu klímu v triede, potreby žiakov a špecifiká triedy.
* Plánovať preventívne a intervenčné programy vychádzajúc z diagnostiky sociálnej klímy.
* Informovať pedagogických zamestnancov o témach preventívnych aktivít.
* Sledovať sociálnu klímu v pedagogickom kolektíve.
* Zmapovať situáciu v rámci školy v oblasti prevencie šikanovania, besedy na 2. stupni základnej školy na tému šikanovanie a dotazník pre žiakov zameraný na zmapovanie výskytu šikanovania v škole.
* Zúčastniť sa na pedagogickej rade školy a pracovných poradách.

Pravidelné činnosti ŠPT

* Zabezpečiť konzultačnú a poradenskú činnosť pre pedagógov, zákonných zástupcov, žiakov.
* Poskytovať individuálnu a skupinovú podporu žiakom, ktorí sú v starostlivosti ŠPT.
* Poskytovať podporu a metodické vedenie pre pedagogických a odborných zamestnancov školy, vychádzajúc z ich aktuálnych potrieb.
* Mentorovať pedagogických asistentov.
* Uskutočňovať pravidelné porady ŠPT, 1x týždenne / koordinácia postupov, kontrola plnenia úloh, plánovanie termínov, postupov pri aktivitách ŠPT.
* Doplnenie odbornej knižnice, výroba didaktických pomôcok, pripraviť preventívne aktivity a dotazníky k aktuálnej potrebe žiakov, pedagógov, rodičov.

1. **polrok školského roka**

Jednorázové aktivity školského podporného tímu:

* Spolupodielať sa na realizácii skupinových aktivít zameraných na propagáciu zdravého životného štýlu a zmysluplného trávenia voľného času.
* Koordinovať preventívne aktivity.
* Zúčastniť sa na pedagogickej rade školy a pracovných poradách.
* Sledovať sociálnu klímu v pedagogickom kolektíve.
* Uskutočniť depistáž v materskej škole zameranú na zmapovanie školskej zrelosti u predškolákov.

Pravidelné činnosti ŠPT

* Zabezpečiť konzultačnú a poradenskú činnosť pre pedagógov, zákonných zástupcov, žiakov.
* Poskytovať individuálnu a skupinovú podporu žiakom, ktorí sú v starostlivosti ŠPT.
* Poskytovať podporu a metodické vedenie pre pedagogických a odborných zamestnancov školy, vychádzajúc z ich aktuálnych potrieb.
* Mentorovať pedagogických asistentov.
* Uskutočňovať pravidelné porady ŠPT, 1x týždenne / koordinácia postupov, kontrola plnenia úloh, plánovanie termínov, postupov pri aktivitách ŠPT.
* Doplnenie odbornej knižnice, výroba didaktických pomôcok, pripraviť preventívne aktivity a dotazníky k aktuálnej potrebe žiakov, pedagógov, rodičov.

Záver školského roka:

Zhodnotiť činnosť ŠPT v uplynulom školskom roku.

Doplniť a skompletizovať dokumentáciu žiakov v starostlivosti ŠPT.

Doplnenie odbornej knižnice, výroba didaktických pomôcok.

Dátum: 04.09.2023

Vypracoval: Mgr. Martina Kučáková .............................................

Členovia ŠPT: Mgr. Iveta Majáková ...............................................

Mgr. Erika Kubicová ................................................

Mgr. Renáta Kvašňovská .........................................

Mgr. Viera Hamacková ...........................................

Mgr. Marcela Kuljovská ..........................................